На основу члана 37 Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2021. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Позориштa лутака Ниш за 2020.годину, број 214/21-02 од 12.03.2021.године, који је Одлуком број 215/21-01 од 12.03.2021.године, усвојио Управни одбор Установе.

II Решење доставити Позоришту лутака Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Позоришта лутака Ниш, на својој седници одржаној 12.03.2021.године донео је Одлукy број 215/21-01, којом усваја Извештај о раду и пословању Позоришта лутака Ниш за 2020.годину и доставио га Градскoj управи за друштвене делатности на даље поступање.

Позориште лутака Ниш је програмске активности током 2020.године, прилагођавало емидемиолошкој ситуацији. Кад год је било дозвољено, поштујући све прописане мере, Позориште лутака изводило је представе како на матичној сцени играјући за трећину од укупног броја гледалаца коју позоришна сала може да прими, тако и ван ње, на јавним просторима у граду и на фестивалима. У периодима када директан контакт са публиком није био могућ, представе и други програми су емитовани на Јутјуб каналу. Укупан број гледалаца који су пратили представе Позоришта лутака Ниш, на овај начин премашио је 30.000.

Велики број гостовања других позоришта и позоришних трупа и уговорена гостовања Позоришта лутака Ниш, отказана су због ванредног стања уведеног због пандемије вируса или неповољне епидемиолошке ситуације.

Позориште лутака Ниш је током 2020. године сарађивало са локалним, регионалним и националним електронским медијима. Поред уобичајеног достављања информација и саопштења за штампу електронским путем и гостовања у радио и телевизијским емеисијама, повећан је број аудио и видео укључења у радио и телевизијске програме, којима је ова установа промовисала своје он-лајн активности, програм на матичној сцени и јавним просторима у граду и учешћа на фестивалима.

Иако је већина фестивала на којима је Позориште лутака требало да учествује одложена или отказана, глумци ове установе културе учествовали су на четири фестивала, и то на једном националном, као и на три међународна фестивала такмичарског карактера и освојили седам награда стручног жирија.

Имајући у виду да је Извештај о раду и пословању Позоришта лутака Ниш за 2020. годину, сачињен у складу са законом и прописима Града, као и циљевима садржаним у оснивачком акту Установе, Градскa управa за друштвене делатности предлаже доношење Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Катарина Митровски